**Եկեղեցու հրապարակ** (աֆրիկաանս՝ **Kerkplein**), ի սկզբանե՝ **Շուկայի հրապարակ** (հոլ.՝ Marktplein), հրապարակ Հարավային Աֆրիկայի Պրետորիա քաղաքի պատմական կենտրոնում։ Պրետորիայի հիմնադիր Մարտինուս Պրետորիուսը որոշեց, որ հրապարակը օգտագործվի որպես շուկա և եկեղեցական բակ։ Այնուհետև հրապարակը կոչվել է 1856-1905 թվականներին հրապարակի կենտրոնում տեղակայված եկեղեցական շինությունների պատվին։ 1954 թվականից հրապարակի ամենահայտնի կառույցը բուրերի առաջնորդ և Հարավաֆրիկյան Հանրապետության (կամ Տրանսվաալ) նախագահ Պաուլուս Կրյուգերի (1883-1900 թվականներ) արձանն է, հրապարակի կենտրոնում։ Կրյուգերի արձանի ցոկոլային հատվածից ներքև այն շրջապատում են 4 անհայտ բուրերի զինվոր-քաղաքացիների արձաններ։

Ներկայիս շինություններ
----------------------

Հրապարակում են գտնվում մի շարք պատմական և ճարտարապետական նշանակության կառույցներ, այդ թվում՝ Հարավային Աֆրիկայի արդարադատության պալատը, Հին Կապիտոլիումի թատրոնը, Թյուդորի պալատները, Օու Ռաադսաալը (Հին խորհուրդ) և Պրետորիայի ընդհանուր փոստատունը, որը նախագծել է Ուիլյամ Հաուքը։

Պատմություն
-----------

### Շուկա

Արտադրանքը տեղափոխվել է Շուկայի հրապարակ վագոնով։ Եթե արտադրանքն անմիջապես վագոնից չէր վաճառվում, տեղադրվում էր գետնի վրա խոշոր եղջյուրավոր անասունների հետ միասին։ 1910 թվականին քաղաքապետարանը կառուցել է շուկայի առաջին մթերանոցը, որը իրավական վեճի պատճառ դարձավ Պրետորիայի շուկայի, գույքային ընկերության և քաղաքային խորհրդի միջև։ Հարցը լուծվեց Լորդ Դե Վիլյերի կողմից, որի որոշմամբ հրապարակի 3/4-ի վերահսկողությունը տրվեց խորհրդին, իսկ շուկան և գույքային ընկերությունը պահպանեցին շուկայի դահլիճը և հրապարակի հյուսիսարևմտյան անկյունի շինությունները մոտ 40 տարի շարունակ։

Ձիակառքերի գծերը նախապես երկաթուղային կայարանը կապում էին շուկայի, եկեղեցու, du Toit և Էսսալեն փողոցների հետ։

2014 թվականի վերականգնման ծրագիր
--------------------------------

Հրապարակի պատմական արժեքը պահպանելու համար 2014 թվականին Հին Ռաադսաալում հայտարարվեց վերականգնման ծրագիր, որով հրապարակի շուրջ ճանապարհները պետք է վերափոխվեին A Re Yeng («Եկեք գնանք») ավտոբուսային ծառայության, իսկ հետիոտնային տարածքները դառնային ավելի մատչելի, հրապարակի շրջակայքում ծառեր կտնկվեին։ Կրյուգերի արձանը կմնար կենտրոնում, իսկ մանրավաճառների համար հրապարակը փակ կլիներ։

Նշանակալի հուշարձաններ
----------------------

* Շրջակայքի նշանակալի հուշարձաններից են՝
* Հարավաֆրիկյան պետական թատրոն
* Պրետորիայի քաղաքապետարանի շենք
* Կրյուգերի պատմական տուն
* Պաուլուս Կրյուգերի եկեղեցի

Պատկերասրահ
-----------

* Բնօրինակ Շուկայի հրապարակը 1881 թվականինԲնօրինակ Շուկայի հրապարակը 1881 թվականին
* Verenigde եկեղեցին (1885-1905)Verenigde եկեղեցին (1885-1905)
* Բուրերի հրամանատարները հրապարակում Անգլո-բուրական պատերազմի ժամանակ, 1899Բուրերի հրամանատարները հրապարակում Անգլո-բուրական պատերազմի ժամանակ, 1899
* Հրապարակը 1905 թ.Հրապարակը 1905 թ.
* Արդարադատության պալատ, 1988Արդարադատության պալատ, 1988
* Պաուլուս Կրյուգերի արձանը, 2004Պաուլուս Կրյուգերի արձանը, 2004

Ծանոթագրություններ
------------------

1. ↑  "President Paul Kruger lays the foundation stone of the Raadsaal on Pretoria's Church Square". *sahistory.org.za*. 2015 թ․ մայիսի 4. Retrieved 2016 թ․ մարտի 2.
2. ↑  "Church Square". Retrieved 2014 թ․ փետրվարի 19.
3. ↑  Meiring, Hannes (1977). *Boukunsskatte van Suid-Afrika*. Kaapstad: Human & Rousseau. p. 44. ISBN 0-7981-0806-1.
4. 1 2  Beanes. "Reminiscence of Mr Beanes: Pretoria fifty years ago" (PDF). *sahra.org.za*. Արխիվացված է the original (PDF) 2016 թ․ ապրիլի 5-ին. Retrieved 2016 թ․ մարտի 23. `{{cite web}}`: Unknown parameter `|dead-url=` ignored (`|url-status=` suggested) (help)
5. 1 2  Martins, Du P (2014 թ․ սեպտեմբերի 17). "Church Square to get a face lift". *rekordeast.co.za*. Retrieved 2016 թ․ մարտի 23.
6. ↑  Martins, Du P (2014 թ․ դեկտեմբերի 2). "Station to Church Square soon part of BRT". *rekordeast.co.za*. Retrieved 2016 թ․ մարտի 23.

Արտաքին հղումներ
----------------

* 360 degree Virtual Tour of Church Square Archived 2018-10-15 at the Wayback Machine.